Redacția StartupCafe.ro
Microîntreprinderile au termen până pe 29 mai pentru depunerea situațiilor financiare anuale, potrivit HotNews.ro.
ANAF și Ministerul Finanțelor au anunțat încă din luna martie 2024 clarificări în ceea ce privește termenul pentru depunerea situațiilor financiare anuale de către microîntreprinderi.
„Pentru aplicarea în anul fiscal 2024 a sistemului de impozitare pe veniturile microîntreprinderilor, în ceea ce privește îndeplinirea condiției prevăzute de art. 47 alin. (1) lit. i) din Codul fiscal, referirea la situațiile financiare anuale privește doar persoanele juridice române care nu au depus situațiile financiare corespunzătoare exercițiului financiar al anului 2022 și/sau cele corespunzătoare anilor anteriori anului 2022”, a transmis ANAF printr-un comunicat de presă în luna martie.
De asemenea, pentru exercițiul financiar al anului 2023, potrivit art. 36 alin. (1) lit. a) din Legea contabilitații nr. 82/1991, republicată, cu modificările și completarile ulterioare, persoanele juridice române depun un exemplar al situațiilor financiare anuale la unitațile teritoriale ale Ministerului Finanțelor în termen de 150 de zile de la încheierea exercițiului financiar.
Termenul este aplicabil „tuturor entitaților, indiferent de sistemul de impozitare aplicabil, conform Legii contabilitații, nefiind instituită o derogare de la acest termen pentru exercițiul financiar al anului 2023”, clarifică instituția.